Source: http://docplayer.fi/9359739-Elakkeensaajan-verotus-ja-ostovoima-2000-luvulla.html
Timestamp: 2018-12-12 04:10:03+00:00
Document Index: 5188923

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

1 Eläkkeensaajan verotus ja ostovoima 2000-luvulla Mikael Kirkko-Jaakkola
2 TIIVISTELMÄ Selvityksessä tarkastellaan eläkkeensaajan verotuksen ja ostovoiman kehitystä 2000-luvulla painottaen päättyneellä vaalikaudella tapahtuneita muutoksia. Vero- ja ostovoimakehitystä havainnollistetaan esimerkkilaskelmien avulla kuudella eläketulotasolla. Kahdella matalimmalla tasolla kokonaiseläke muodostuu työeläkkeestä sekä sitä täydentävästä kansaneläkkeestä, neljällä korkeammalla eläketasolla pelkästä työeläkkeestä. Vuonna 2015 esimerkkieläkkeiden ostovoima on 16,5 19,7 prosenttia suurempi kuin vuonna Veronkevennykset ovat tukeneet työeläkkeensaajien ostovoiman kasvua merkittävästi. Pelkkää työeläkettä saavien ostovoiman kasvusta yli puolet on tullut tuloverotuksen kevenemisestä. Heidän tuloveroprosenttinsa ovat laskeneet 4,9 8,4 prosenttiyksikköä vuoteen 2000 verrattuna, vaikka päättyneellä vaalikaudella tuloverotus kääntyikin kiristysten tielle. Vaalikaudella veroprosentit sekä osin ostovoima kehittyivät pienemmillä tulotasoilla eri suuntaan kuin suuremmilla. Kahdella matalimmalla eläketasolla tuloverotusta kevennettiin, mikä vahvisti ostovoimaa. Neljällä korkeammalla eläketasolla, keskituloisesta eläkkeensaajasta lähtien, veronkiristykset taas söivät ostovoimaa. Kaikkein eniten verotus kiristyi korkeimmalla eläketasolla, jolla veroprosentin nousu vei peräti neljä prosenttia ostovoimasta. Päättyneellä vaalikaudella eläkeverotuksen progressiota kiristi uusi eläketulon lisävero sekä verotuksen ansiotaso- ja inflaatiotarkistusten tekemättä jättäminen. Matalammilla eläketasoilla verotus keveni kokonaisuudessaan uudesta yleisradioverosta huolimatta perusvähennyksen ja kunnallisverotuksen eläketulovähennyksen korotusten myötä. Vaalikauden loppua kohti hidastuva inflaatio auttoi pitämään ostovoimakehityksen positiivisena ylintä esimerkkieläkettä lukuun ottamatta. Veronmaksajain Keskusliitto seuraa ansiotuloveromuutosten vaikutuksia eläkeläisten ostovoimakehitykseen, ja edellinen selvitys aiheesta julkaistiin joulukuussa Selvityksen on tehnyt pääekonomisti Mikael Kirkko-Jaakkola.
3 Sisältö 1 Johdanto Eläkkeensaajat Tulot ja toimeentulo Maksuunpannut verot ja tärkeimmät vähennykset Eläkkeensaajan tuloveroperusteet Eläketulo kunnallisverotuksessa Eläketulo valtionverotuksessa ja eläketulon lisävero Yleisradiovero Eläkeverotuksen taso ja muutokset 2000-luvulla Tuloveroprosentti Eläketulon ja palkkatulon verotuksen eroja Kansainvälistä vertailua Eläkeläisen palkkatulojen verotus Tuloveroprosenttien kehitys Eläkkeensaajan ostovoiman kehitys 2000-luvulla Inflaatio ja bruttoeläkkeiden muutokset Ostovoiman muutokset koko 2000-luvulla Vaalikauden ostovoimakehitys Lopuksi Lähteitä Liitteet: Liite 1 Eläkkeensaajan tuloveroperusteita Liite 2 Eläkkeensaajan ostovoima tulotasoittain *
4 4 1 JOHDANTO Useampi kuin joka neljäs suomalainen sai eläkettä vuonna Eläkkeitä maksettiin yhteensä 27,5 miljardia euroa. Eläkkeensaajan tulot ovat vakaita, minkä johdosta toimeentulo ja ostovoima ovat alttiimpia verotuksen muutoksille. Selvityksen johdantoluvussa luodaan lyhyt katsaus eläkkeensaajiin, heidän toimeentuloonsa ja heiltä kerättyihin veroihin. Tämän jälkeen käydään läpi eläkeverotukseen vaikuttavia veroperusteita, ja niissä tapahtunutta kehitystä 2000-luvulla painottuen kuitenkin lähivuosiin. Kolmannessa luvussa tarkastellaan eläkeläisten ansiotuloverotusta kokonaisuutena ja veroprosentin muutoksia 2000-luvulla esimerkkieläkelaskelmilla. Osiossa luodaan myös lyhyt katsaus eläkeverotukseen eri OECD-maissa. Neljännessä luvussa keskitytään eläkkeensaajan ostovoiman kehitykseen esimerkkieläketasoilla. Painopisteenä on päättynyt vaalikausi Lopuksi kootaan yhteen selvityksen keskeisiä huomioita. 1.1 Eläkkeensaajat Eläkettä saavien joukko on kasvanut 2000-luvulla keskimäärin noin hengellä vuosittain. Eläkettä sai vuoden 2014 lopussa 1,5 miljoonaa henkilöä (Eläketurvakeskus 2015). Omaa eläkettä (muut kuin perhe-eläkkeet) maksettiin 1,48 miljoonalle suomalaiselle vuoden 2014 lopussa. Suurin osa heistä, noin 1,24 miljoonaa, sai vanhuuseläkettä. Vanhuuseläkkeellä olevien määrä onkin kasvanut kaikkein eniten. Vuoden 2014 lopussa heitä oli enemmän kuin vuosituhannen vaihteessa. Kuvio 1 Eläkettä saavat henkilöt kunkin vuoden lopussa (31.12.), lähde: Eläketurvakeskus ja Kela Kaikki Omaa eläkettä saavat Vanhuuseläkettä saavat
5 5 Kaikista eläkkeensaajista 56 prosenttia sai pelkkää työeläkettä vuonna Vain seitsemän prosenttia sai pelkästään Kelan maksamaa eläkettä ja 37 prosenttia sekä työ- että kansaneläkettä. (Nyman ja Kiviniemi 2014) 1.2 Tulot ja toimeentulo Keskimääräinen kokonaiseläke vuoden 2014 lopussa oli euroa kuukaudessa. Miesten keskieläke oli euroa kuukaudessa ja naisten euroa. Uusilla eläkeläisillä eläkkeet ovat keskimäärin tätä suurempia. Kuvio 2 havainnollistaa eläketulojakaumaa vuoden 2014 lopussa. Lähes 90 prosentilla omaa eläkettä saavista eläkkeensaajista kuukausieläke oli tuolloin alle euroa. Vähintään euron kuukausieläke oli kolmella neljästä omaa eläkettä saavasta. (Eläketurvakeskus 2015) Kuvio 2 Suomessa asuvien omaeläkkeensaajien (pl. osa-aikaeläke) kokonaiseläkejakauma , %, lähde: ETK 20% 18% 16% 14% 12% 10% 8% 6% 4% 2% 0% Kokonaiseläke, /kk Eläkkeelle siirtyminen voi vaikuttaa kotitalouden toimeentuloon monella tapaa. Toimeentulon muutokset riippuvat esim. siitä siirrytäänkö eläkkeelle työstä vai työttömyydestä. Käytettävissä olevat tulot voivat siis laskea tai nousta. Rantala ja Suoniemi (2011) ovat tutkineet, miten vuonna 2003 eläkkeelle siirtyneiden toimeentulo muuttui eläköitymisen johdosta. Heidän mukaansa kotitalouden käytettävissä olevat tulot säilyvät valtaosalla lähes ennallaan. Eläkkeelle jääneiden toimeentulo on ehkä jopa hieman yllättäen mediaaniltaan niinkin korkea kuin 99 prosenttia ennen eläkkeelle jääntiä saaduista tuloista. Näissä tuloksissa myös pääomatulot sekä puolison tulot tasaavat eläkkeelle siirtymisestä johtuvaa toimeentulon muutosta. Tilastokeskuksen (2015) tulonjakotilaston mukaan eläkeläiskotitalouksien tulot olivat keskimäärin 65 prosenttia palkansaajakotitalouksien tuloista vuonna 2013.
6 6 Eläkeläiskotitalouksien tulokehitys on ollut viime vuosien taantuman aikana positiivisempaa kuin palkansaajakotitalouksien. Eläkeläisten tulot eivät olekaan yhtä herkkiä suhdannevaihteluille. Eläkeläistalouksien käytettävissä olevat tulot ovat 2000-luvulla kasvaneet reaalisesti yli 30 prosenttia vuoteen 2013 mennessä. Se on hieman enemmän kuin kaikkien kotitalouksien keskimääräinen käytettävissä olevien tulojen kasvu. Rantala (2011) tutki eläkeläiskotitalouksien ostovoiman ja tulorakenteen kehitystä. Vuosituhannen vaihteesta vuoteen 2009 eläkeläiskotitalouksien ostovoima kasvoi yhteensä noin neljänneksen. Näiden kotitalouksien toimeentulosta 70 prosenttia muodostui työ- ja kansaneläkkeestä. Viidenneksen muodostivat pääomatulot, joista etenkin laskennallisen asuntotulon merkitys on suuri. Tuominen, Nyman ja Lampi (2011) tarkastelivat eläkkeensaajien eläketulojen kehitystä Keskimääräinen kokonaiseläke nousi tuona ajanjaksona reaalisesti 20 prosenttia. Tähän vaikuttivat paitsi indeksitarkistukset, myös eläkkeelle siirtyneiden keskimääräistä suuremmat eläkkeet. Koko tarkastelujakson ajan eläkkeellä olevien keskimääräinen kokonaiseläke nousi vastaavasti 13 prosenttia. Työeläkeindeksi nousi samaan aikaan seitsemän prosenttia reaalisesti. Keskieläke on pysynyt suunnilleen 50 prosentissa ammatissa toimivien keskipalkoista. Eläkkeensaajien verotuksen kannalta mielenkiintoinen on Salosen ja Knuutin (2012) katsaus eläkkeiden verotukseen vuosina Siinä on ETK:n ja Kelan eläkerekisterin laajan henkilöaineiston avulla laskettu eläkkeensaajien verotuksen muutokset kyseisille vuosille. Heidän mukaansa eläkkeensaajan verotus on tarkastelujaksolla keventynyt kolme prosenttiyksikköä. Toisin kuin esimerkkilaskelmissa, tulokseen vaikuttaa myös eläkkeensaajien joukon ja tulorakenteen muutos. Ajanjaksolla eläkkeensaajien tulotaso on kasvanut uusien aiempaa suurempien eläkkeiden myötä. Verokevennysten tukemana eläkkeensaajan tulotaso on myös eläkeaikana säilynyt hyvällä tasolla suhteessa hintatason muutoksiin.verotuksen muutos on hyvin samansuuntaisia kuin tässä selvityksessä, jossa veromuutokset lasketaan tietyille yksittäisille eläketasoille. Bruttokorvaussuhde vanhuuseläkkeelle siirtyvillä on ollut keskimäärin noin prosenttia jo jonkin aikaa. Korvausaste vaihtelee kuitenkin huomattavasti. Vuonna 2012 joka toisella eläkkeelle jääneellä se oli prosenttia eläkkeen alkamisvuotta edeltäneistä ansioista (Eläketurvakeskus 2014). Salosen ja Knuutin (2012) mukaan progressiivisen verotuksen johdosta nettokorvaussuhde nousee kuitenkin keskimäärin 76 prosenttiin. 1.3 Maksuunpannut verot ja tärkeimmät vähennykset Vuonna 2013 luonnollisille henkilöille kertyi maksettavaksi tuloveroja noin 33,5 miljardia euroa. Summaan sisältyvät kaikki ansiotuloista perittävät verot ja pakolliset palkansaajamaksut sekä pääomatulojen vero. Eläkeläisten maksama osuus
7 7 tästä verokertymästä oli noin 16 prosenttia. Eläkeläisten saamat veronalaiset tulot olivat taasen noin 21 prosenttia kaikista luonnollisten henkilöiden saamista veronalaisista tuloista. Kummatkin osuudet kasvoivat kolme prosenttiyksikköä vuoteen 2012 verrattuna. Luvut olivat olleet vuosia aiemmalla tasollaan. Kuvio 3 Luonnollisten henkilöiden maksamat tuloverot vuonna 2013 (ml. vakuutetun työeläke- ja työttömyysvakuutusmaksut) Yhteensä 33,5 miljardia euroa Eläkeläiset 16 % Palkansaajat 71 % Elinkeinon ja maatilatalouden harjoittajat 10 % Muut 3 % Lähde: Verohallinto (2014) Eläkeläistulonsaajia oli vuonna 2013 Verohallinnon maksuunpanotilaston mukaan luokiteltuna noin 1,3 miljoonaa ilman rajoitetusti verovelvollisia. Rajoitetusti verovelvollisia eläkeläisiä oli henkilöä. Heitä ei ole laskettu mukaan tässä osiossa esitettyihin Verohallinnon lukuihin. Eläkkeensaajista 97 prosenttia maksoi tuloveroja. Veroja maksaneiden määrä nousi uuden yleisradioveron myötä vuodesta 2012, jolloin 82 prosenttia eläkkeensaajista maksoi tuloveroja. Yleisradioveroa maksavat käytännössä kaikki eläkkeensaajat. Kunnallisvero on eläkeläisten tuloveroista merkittävin. Sen osuus kaikista eläkeläisiltä kerätyistä tuloveroista oli 66 prosenttia vuonna 2013, ja 83 prosenttia tuloveroja maksaneista eläkeläisistä maksoi sitä. Valtion ansiotuloveroa maksoi sen sijaan vain noin eläkeläistä. Valtion tulovero sisältää myös vuonna 2013 käyttöön otetun eläketulon lisäveron, jota peritään 6 prosenttia euron ylittävistä eläketuloista. Eläketulon lisäveroa maksoi henkilöä, eli noin kolme prosenttia eläkeläisistä, yhteensä noin 47 miljoonaa euroa.
8 8 Taulukko 1 Eläkeläisten maksamat tuloverot vuonna 2013 (ilman työeläke- ja työttömyysvakuutusmaksuja), lähde: Verohallinto, maksuunpanon tilasto Maksajien lukumäärä Osuus kaikista veroa maksaneista Verojen määrä, euroa Osuus maksetuista veroista Yleisradiovero % % Kunnallisvero % % Sairausvakuutuksen sairaanhoitomaksu % % Kirkollisvero % % Valtion tulovero (ansio- ja pääomatuloista) % % Verot ja maksut yhteensä % % Vuonna 2013 lähes kaikille tuloa saaneille eläkeläisille laskettiin valtionverotuksen eläketulovähennys. Sillä ei ollut kuitenkaan mitään vaikutusta maksettaviin veroihin, mikäli tulot jäivät joka tapauksessa alle tuloveroasteikon alarajan, joka oli tuolloin euroa vuodessa. Tämän rajan alle jäi suuri osa eläkeläisistä. Tärkein eläkeläisten vähennyksistä onkin kunnallisverotuksen eläketulovähennys, minkä johdosta esimerkiksi pelkkää kansan- tai takuueläkkeen suuruista eläketuloa saava ei joutunut maksamaan muita tuloveroja kuin yleisradioveroa. Kunnallisverotuksen eläketulovähennyksen sai 79 prosenttia eläkkeensaajista. Joka kymmenes eläkkeensaaja käytti kotitalousvähennystä. Kotitalousvähennyksen saajista yli kolmannes olikin eläkeläisiä. Taulukko 2 Eläkeläisten tärkeimmät vähennykset vuonna 2013, lähde: Verohallinto, maksuunpanon tilasto Saajien lukumäärä Osuus eläkeläisista Veronalaisia tuloja saaneet eläkeläiset % Valtionverotuksen eläketulovähennys % Kunnallisverotuksen eläketulovähennys % Perusvähennys % Valtionverotuksen invalidivähennys % Alijäämähyvitys % Kotitalousvähennys % Tulonhankkimisvähennys % Kunnallisverotuksen invalidivähennys % Työtulovähennys % Eläkevakuutusmaksuvähennys % Kunnallisverotuksen ansiotulovähennys %
9 9 2 ELÄKKEENSAAJAN TULOVEROPERUSTEET Eläketulo verotetaan ansiotulona, kuten palkka- ja yrittäjätulotkin. Eläketuloihin kohdistuu valtion tulovero, kunnallisvero, sairausvakuutuksen sairaanhoitomaksu, kirkollisvero sekä vuodesta 2013 lähtien yleisradiovero. Valtion tuloveroa maksetaan tuloveroasteikon mukaan valtionverotuksessa verotettavasta tulosta, sekä vuodesta 2013 eteenpäin eläketulosta lisäverona. Kunnallisveroa, sairausvakuutuksen sairaanhoitomaksua ja kirkollisveroa maksetaan sen sijaan kiinteiden prosenttien mukaan kunnallisverotuksessa verotettavan tulon perusteella. Toisin kuin työtuloista, eläketuloista ei peritä työeläke- ja työttömyysvakuutusmaksua eikä sairausvakuutuksen päivärahamaksua. Veronalaisesta tulosta tehtävät eläketulovähennykset vaikuttavat merkittävästi eläketulojen verotukseen. Myös niiden johdosta eläketulojen verotus poikkeaa selvästi muiden ansiotulojen verotuksesta. Kaikki eläkeverotusta käsittelevät laskelmat on tästä luvusta eteenpäin tehty sillä oletuksella, ettei eläkkeensaajalla ole muita veronalaisia tuloja kuin eläke, ellei muuta erikseen mainita. 2.1 Eläketulo kunnallisverotuksessa Kunnallisverotuksessa eläketulosta tehtävät vähennykset ja kunnallisveroprosentti määrittävät sen, kuinka paljon eläkeläinen maksaan veroa suoraan asuinkunnalleen. Kunnallisverotuksen vähennykset vaikuttavat myös siihen, paljonko eläkeläinen maksaa sairausvakuutuksen sairaanhoitomaksua ja kirkollisveroa. Niitä peritään tietyn prosentin mukaan kunnallisverotuksessa verotettavasta tulosta. Sairausvakuutuksen sairaanhoitomaksu on eläkeläisillä 1,49 prosenttia vuonna Keskimääräinen verotettavilla tuloilla painotettu kirkollisveroprosentti on 1,43. Kuvio 4 Kunnallisveroprosentit 2000-luvulla, lähde: Kuntaliitto ,97 19,16 19,24 19,38 19,74 19,84 17,65 17,67 17,78 18,04 18,12 18,29 18,39 18,45 18,54 18, Korkein Painotettu keskiarvo Matalin
10 10 Kunnallisveroprosenttia, jonka kunnat itsenäisesti määräävät ilman lakisääteisiä rajoja, on nostettu 2000-luvulla monissa kunnissa useampaankin otteeseen. Vuonna 2015 verotettavilla tuloilla painotettu keskimääräinen kunnallisveroprosentti nousi 0,1 prosenttiyksikköä 19,84 prosenttiin. Koko vaalikauden aikana keskimääräinen kunnallisveroprosentti nousi 0,68 prosenttiyksikköä. Eläkkeensaajien verotuksessa verottaja ottaa automaattisesti huomioon kunnallisverotuksen eläketulovähennyksen, joka tehdään tulosta. Vähennyksen suuruus on sidottu täyteen yksin asuvan eläkeläisen kansaneläkkeeseen, minkä on tarkoitus turvata se, ettei pelkästä kansaneläkkeestä tai vastaavan suuruisesta muusta eläketulosta peritä kunnallisveroa lainkaan. Sidonnaisuus takaa myös sen, että mikäli eläkkeensaajan eläketulot nousevat saman verran kuin kansaneläke, kunnallisverotus ei kiristy pelkän tulotason nousun myötä. Puolison kanssa asuvan eläketulovähennys laskettiin verovuoteen 2008 asti puolison täydestä kansaneläkkeestä, joka on pienempi kuin yksinasuvalla. Vuonna 2009 puolison eläketulovähennys nousi yksinasuvien tasolle, eikä perhesuhteella nykyään ole enää vaikutusta eläkeläisten verotukseen. Kuvio 5 Kunnallisverotuksen eläketulovähennys vuoden 2015 kansaneläkkeellä laskettuna Vuosieläke(/puhdas ansitulo), Eläketulovähennyksen suuruus vuonna 2015 on eläkkeensaajan eläketulon määrä euron ansiotuloihin asti. Tulojen ylittäessä tuon summan vähennys pienenee 54 sentillä jokaista summan ylittävää euroa kohden ja poistuu siten täysin, kun tulot ovat euroa vuodessa. Vähennystä korotettiin vuodelle 2015 nostamalla vähennyksen laskennassa käytettävää kerrointa, jolla täyden kansaneläkkeen määrä kerrotaan, 1,37:stä 1,39:ään. Lisäksi eläketulovähennyksen alenema loivennettiin 55 prosentista 54 prosenttiin. Näiden muutosten johdosta euron eläketuloilla verotus keveni noin 85 eurolla vuodessa. Tällä eläketu-
11 11 lovähennyksen korotuksella pyrittiin kompensoimaan eläkeindeksien osittaista leikkausta pieni- ja keskituloisille eläkkeensaajille (ks. tarkemmin sivu 26). Kuvio 6 Kunnallisverotuksen eläketulovähennyksestä saatava verohyöty keskimääräisillä kunnallis- ja kirkollisveroprosenteilla laskettuna vuonna Vuosieläke, Kuvio 6 esittää eläketulovähennyksestä saatavaa verohyötyä konkreettisesti euroina. Mikäli vähennystä ei olisi, veroja täytyisi enimmillään maksaa euroa enemmän keskimääräisillä kunnallis- ja kirollisveroprosenteilla laskettuna. Verohyödyn vähennyksestä eroava kohdistuminen johtuu siitä, että perusvähennys kohdistuisi ilman eläketulovähennystä kaikkein pienimpiä eläketuloja saaville. Perusvähennys lasketaan vähennyksistä viimeisimpänä, eli vasta eläketulovähennyksen jälkeen. Kuvio 7 Perusvähennys eläketulosta vuonna Vuosieläke, Kunnallisverotuksessa tulosta tehtävä perusvähennys alkaa hyödyttää eläketulonsaajia tuloalueella, jolla eläketulovähennys alkaa pienentyä, eli euron vuosi-
12 12 tuloista eteenpäin vuonna Perusvähennys oli vuodesta 1991 vuoteen 2009 samalla euron tasolla. Vuonna 2010 perusvähennys nousi euroon ja seuraava suurempi korotus, euroon, tehtiin verovuodelle 2012 (liite 1). Vuonna 2015 perusvähennys on euroa, ja se ulottuu eläkkeensaajilla jo euron vuosituloihin saakka. Verotuksessa tehtävien vähennysten myötä kunnallisverotus on progressiivista. Eläkeläisillä progression saa aikaan viran puolesta tehtävät eläketulovähennys ja perusvähennys. Kuvio 8 havainnollistaa kunnallisveron progressiivisuutta eläkkeensaajilla. Vähennysten johdosta euron vuosieläkkeellä (kuukausitasolla 922,3 e) ei vielä synny verotettavaa tuloa kunnallisverotuksessa. Tulojen kasvaessa tästä vähennykset pienevät nopeasti, ja siten euron tuloalueella kunnallisveron osuus tuloista nousee nopeasti, ja progressio on jyrkkä. Kuvio 8 Eläkkeensaajan kunnallisveron osuus tuloista eri tulotasoilla ja nimellisillä kunnallisveroprosenteilla vuonna % 20% Korkein kunnallisveroprosentti 22,50 Keskimääräinen kunnallisveroprosentti 19,84 15% Matalin kunnallisveroprosentti 16,50 10% 5% 0% eläketulo, euroa/v Kuvio 8 kertoo myös millainen ero kunnallisverotuksessa muodostuu eri tulotasoilla korkeimman ja matalimman tällä hetkellä käytössä olevan kunnallisveroprosentin välille. Suurimmillaan ero on sama kuin nimellisten kunnallisveroprosenttien ero, eli kuusi prosenttiyksikköä. Alle euron vuosieläkkeillä se on kuitenkin pienempi.
13 Eläketulo valtionverotuksessa ja eläketulon lisävero Eläketuloon kohdistuu valtion progressiivinen ansiotulovero. Vuosina 2015 ansiotuloveroa kertyy maksettavaksi, kun valtionverotuksessa verotettava tulo on vähintään euroa vuodessa. Valtion tuloveroasteikkoon on tehty muutoksia 2000-luvulla lähes vuosittain (ks. liite 1). Yleensä vähintään tuloveroasteikon rajoja on tarkistettu yleisen hintatason tai ansiotason nousulla, jottei verotus reaalisesti kiristyisi. Vuodelle 2015 tuloveroasteikon kolmeen alimpaan tulorajaan tehtiin noin 1,5 prosentin tarkistukset. Neljäs tuloraja pysyi ennallaan, mutta ylintä rajaa laskettiin eurosta euroon. Tämän ylimmän valtion ansiotuloveroasteikon prosentin oli tarkoitus olla voimassa väliaikaisesti vuosina , mutta nyt sen voimassaoloa jatkettiin vuoteen 2018 saakka. Vuodesta 2013 lähtien valtionveroa maksetaan tuloveroasteikon päälle vielä yli euron eläketulosta. Tämä eläketulon lisävero on 6 prosenttia siltä osalta kuin eläketulo vähennettynä eläketulovähennyksellä ylittää euroa. Vuonna 2015 eläketulovähennys ei vaikuta eläketulon lisäveroon lainkaan, sillä sitä ei saa enää euron vuosituloilla. Taulukko 3 Valtion tuloveroasteikko vuonna 2015 Verotettava ansiotulo, Vero alarajan kohdalla, , , , ,50 29, ,75 Vero alarajan ylittävästä tulon osasta, % Eläkkeensaajan valtionveroon vaikuttaa veroasteikon prosenttien ohella valtionverotuksen eläketulovähennys. Se otetaan viran puolesta automaattisesti huomioon verotettavaa tuloa laskettaessa. Aikaisemmin tällä tulosta tehtävällä vähennyksellä pyrittiin turvaamaan se, ettei pelkästä kansaneläkkeestä joutunut maksamaan tuloveroja. Nykyään asteikon alin tuloraja on sen verran korkea, ettei kansaneläkkeestä tai pienistä työeläkkeistä maksettaisi valtionveroa muutenkaan. Vähennys saikin uudenlaisen merkityksen edellisellä vaalikaudella , kun verovuodesta 2008 alkaen sillä pyrittiin takaamaan se, ettei eläkkeensaajan tuloveroprosentti olisi korkeampi kuin 53 vuotta täyttäneen palkansaajan veroprosentti (ks. luku 3.2). Ilman tätä vähennystä palkansaajan veroprosentti muodostuisi pienemmäksi pelkistä työtuloista tehtävien ansio- ja työtulovähennyksen johdosta.
14 14 Vähennys on sidottu kansaneläkkeen täyteen määrään ja valtion tuloveroasteikon alarajaan. Tämän myötä vähennyksen saaneilla valtionverotus ei kiristy, jos eläke nousee samaa vauhtia kuin kansaneläke. Eläketulovähennysten sidos kansaneläkkeeseen pitääkin osin huolen siitä, että pieni- ja keskituloisten verotus ei reaalisesti kiristy inflaation nostaessa eläkkeitä. Valtionverotuksen eläketulovähennyksellä on merkitystä vasta valtion tuloveroasteikon alarajan suuruisista eläketuloista eteenpäin. Vähennys lasketaan verotuksessa kuitenkin jo pienimmillä tuloilla, joilla vähennys on oikeastaan suurimmillaan. Tällöin sillä ei kuitenkaan ole vaikutusta veron määrään, koska ilman vähennystäkään valtion veroa ei tulisi maksettavaksi alle tuon euron vuositulorajan. Vähennyksen ansiosta eläkkeestä maksetaan valtion tuloveroa vuonna 2015 vasta euron vuosieläkkeestä (kuukausitasolla 1 999,92 e), kun tulonsaajalla ei ole muita ansiotuloja. Kuvio 9 Valtionverotuksen eläketulovähennys vuoden 2015 kansaneläkkeellä ja tuloveroasteikolla laskettuna Vuosieläke(/puhdas ansiotulo), Kuvio 10 havainnollistaa konkreettisemmin vähennyksestä saatavaa verohyötyä euroissa. Korkeimmillaan se on vajaa 900 euroa vuodessa. Vähennys poistuu kokonaan euron eläketuloilla.
15 15 Kuvio 10 Valtionverotuksen eläketulosta saatava verohyöty eri tulotasoilla vuonna Vuosieläke, Kokonaisuudessaan eläkkeestä maksetaan valtiolle vero kuvion 11 havainnollistamalla prosenttimäärällä. Eläketulon lisävero kiristää suurten eläkkeiden verotusta huomattavasti. Esimerkiksi euroa vuodessa eläketuloja saava maksaa lisäveroa 900 euroa, eli 1,5 prosenttia tuloistaan. Yli euroa eläketuloa saavien verotusta kiristää myös edellä mainittu väliaikaiseksi tarkoitettu valtion tuloveroasteikon ylin kahden prosentin solidaarisuusvero. Lopullisen valtionveron määrää voi pienentää mm. mahdollinen invalidivähennys ja kotitalousvähennys, joka tehdään ensisijaisesti valtion tuloverosta. Kuvio 11 Valtionvero asteikosta ja eläketulon lisävero, prosenttia eläkkeestä eri tulotasoilla vuonna % 25% Eläketulon lisävero 20% 15% Ansiotulovero asteikosta 10% 5% 0% Vuosieläke,
16 Yleisradiovero Vuoden 2013 alussa televisiolupamaksu korvattiin tuloverotuksessa kerättävällä yleisradioverolla, joka ei riipu television omistamisesta tai katsomisesta. Verovelvollisia ovat siten kaikki tulonsaajat tulotasosta riippuen. Yleisradiovero peritään ennakonpidätyksen yhteydessä, eli se näkyy myös verokortissa. Yleisradioveroa maksetaan 0,68 prosenttia yhteenlasketuista henkilökohtaisista puhtaista ansio- ja pääomatuloista. Vuonna 2015 vero on kuitenkin enintään 143 euroa vuodessa tulonsaajaa kohden. Koska alle 51 euron Yle-veroa ei peritä, sitä aletaan maksaa vasta kun puhtaat yhteenlasketut ansio- ja pääomatulot ovat euroa vuodessa (kuukausitasolla 625 e). Tämä merkitsee sitä, että pelkkää yksin asuvan kansaneläkettä (636,63 e/kk) tai takuueläkkeen suuruista (746,57e/kk) eläkettä saavankin tuloista peritään tuloveroa. Vuoteen 2012 asti näin matalilla eläketasoilla veroa ei vielä maksettu. Vuonna 2013 käyttöönotettu yleisradiovero kiristi näin ollen eläketulojen verotusta. Samalla kuitenkin vanha, vuonna 2012 yli 250 euroa ollut tv-lupamaksu poistettiin. Yksin asuva tv:n omistava eläkeläinen pääseekin jatkossa pienemmällä kustannuksella kuin aiemmin. Lähes puolet eläkkeensaajista on yksin asuvia (Salonen ja Knuuti 2012). Kuvio 12 Yleisradiovero vuosina Puhdas ansio- ja pääomatulo yhteensä, /v
17 17 3 ELÄKEVEROTUKSEN TASO JA MUUTOKSET 2000-LUVULLA Tässä luvussa käsitellään eläkkeensaajan tuloverotusta kokonaisuutena ja sen muutoksia 2000-luvulla. Käytännössä kootaan yhteen edellisessä luvussa esitellyt tuloverotuksen osatekijät. Eläkeverotusta verrataan myös palkan verotukseen. Käteen jäävään nettoeläkkeeseen vaikuttavat siis kunnallisvero, valtion tulovero, kirkollisvero, sairausvakuutuksen sairaanhoitomaksu ja yleisradiovero sekä verotuksessa tehtävät vähennykset. Laskelmissa on käytetty keskimääräisiä kunnallisja kirkollisveroprosentteja, jotka vuonna 2015 ovat 19,84 ja 1,43. Tarkemmin veroperusteiden historiaa löytyy liitteestä 1 sekä myös edellisestä luvusta Tuloveroprosentti Kuvio 13 havainnollistaa eläkkeensaajan vuositulojen mukaan määräytyvä tuloveroprosenttia vuonna Veroa aletaan maksaa, kun eläketulot ovat euroa vuodessa (625 e/kk). Tällöin maksetaan vain yleisradioveroa. Kuvio 13 Eläkkeensaajan tuloveroprosentti ja marginaaliveroprosentti sekä veroprosentti ilman kunnallis- ja valtionverotuksen eläketulovähennyksiä vuonna % 60% 50% 40% 30% 20% Ilman eläketulovähennyksiä Veroprosentti Marginaalivero 10% 0% Keskimääräisellä kunnallisveroprosentilla (19,84) ja kirkollisveroprosentilla (1,43) laskettuna eläketulo, euroa/vuosi
18 18 Kuviosta nähdään myös millaiseksi veroprosentti muodostuisi ilman automaattisesti valtion- ja kunnallisverotuksessa tehtäviä eläketulovähennyksiä. Vähennysten ansiosta eläkkeensaaja alkaa maksaa muita tuloveroja kuin yleisradioveroa vasta, kun vuositulot ylittävät euroa (922,3 e/kk). Tulojen kasvaessa tästä veroprosentti nousee jyrkästi marginaaliveroprosentin ollessa yli neljäkymmentä. Progression kireys tällä tulotasolla johtuu kunnallisverotuksen eläketulovähennyksen ja perusvähennyksen pienenemisestä tulojen kasvaessa. Kuvio 14 Eläkkeensaajan tuloverotuksen rakenne kuudella tulotasolla vuonna 2015, prosentteina tuloveroista 100 % 90 % 80 % 70 % 60 % 50 % % 4% 2% 2% 1% 4% 6% 6% 6% 15% 35% 6% 6% 6% 5% 37% 4% 5% 4% 4% 4% Maksetut verot, euroa/kk Yle-vero Valtion tulovero Kirkollisvero Sairaanhoitomaksu Kunnallisvero 40 % 30 % 20 % 57% 82% 84% 82% 73% 54% 10 % 0 % Eläke, euroa/kk Suurin osa eläkkeistä maksetuista veroista koostuu kunnallisverosta, kuten jo johdantoluvussa todettiin. Mitä suurempi eläke, sitä merkittävämmäksi valtion tuloveron osuus nousee (Kuvio 14). Suunnilleen keskimääräisen eläkkeen suuruisesta euron kuukausieläkkeestä ei vielä mene valtion tuloveroa. Näin ollen kunnallisverotuksen muutoksilla on suurempi vaikutus pieniin ja keskimääräisiin eläkkeisiin kuin valtionverotuksen muutoksilla tällä hetkellä. Valtion ansiotuloveroasteikolla pystytään sääntelemään sen sijaan paremmin suurempituloisten eläkkeensaajien verotusta.
19 Eläketulon ja palkkatulon verotuksen eroja Eläke- ja palkkatulo verotetaan yhdessä ansiotulona. Samansuuruisesta eläkkeestä ja palkasta peritään kuitenkin eri määrä erilaisia ansiotuloihin kohdistuvia veroja ja veronluonteisia maksuja. Tämä johtuu siitä, että eläketuloihin kohdistuu eri vähennyksiä ja sosiaalivakuutusmaksuja kuin palkkaan. Vain palkasta perittäviä pakollisia veronluonteisia maksuja ovat eläke- ja työttömyysvakuutusmaksut, jotka vuonna 2015 ovat 7,85 prosenttia 53 vuotta täyttäneen palkasta (alle 53-vuotiaalla 6,35 %). Nämä maksetaan verokortin prosentin päälle. Työeläkevakuutusmaksua ei peritä enää 68 vuotta täyttäneeltä. Työttömyysvakuutusmaksun (0,65 % palkasta) maksaminen loppuu taas 65 vuotta täytettyä. Maksut vähennetään tuloista kunnallis- ja valtionverotuksessa, joten ne pienentävät mm. kunnille ja valtiolle meneviä veroja. Kolmas vain palkkaan kohdistuva veronluonteinen maksu on sairausvakuutuksen päivärahamaksu (0,78 prosenttia vuonna 2015), joka on edellä mainitulla tavalla myös muussa tuloverotuksessa vähennyskelpoinen. Se kuitenkin sisältyy verokortin prosenttiin ja siten verottajalle tilitettäviin veroihin. Myös sairausvakuutuksen sairaanhoitomaksusta tulee erilainen maksurasitus palkansaajalle ja eläkkeensaajalle, sillä eläketulosta sitä peritään 0,17 prosenttiyksiköllä korotettuna. Erisuuruisina perittävien veronluonteisten maksujen lisäksi palkkaan ja eläkkeeseen kohdistuvat eri verovähennykset. Nämä automaattisesti verotuksessa tehtävät vähennykset vaikuttavat oleellisesti siihen, paljonko veroja maksetaan. Palkansaajan vähennyksillä on pyritty pääasiassa tukemaan työnteon kannustavuutta ja pienentämään työttömyysloukkuja. Toisaalta myös eläkkeensaajille on kohdennettu omia vähennyksiä, jotka pienentävät pieni- ja keskituloisten verotusta. Palkkatulosta vähennetään kunnallis- ja valtionverotuksessa sosiaalivakuutusmaksujen lisäksi tulonhankkimisvähennys. Näitä, kuten muitakaan palkkatulojen hankkimiseen liittyviä vähennyksiä ei saa eläketulosta. Kaikkien ansiotulojen, eli sekä palkan että eläkkeen perusteella saa kunnallisverotuksen perusvähennyksen. Se vaikuttaa hieman eri tulotasoilla palkansaajalla ja eläkeläisellä. Eläkkeensaajille merkittävin vähennys on kunnallisverotuksen eläketulovähennys, joka helpottaa merkittävästi pienituloisimpien eläkeläisten verotaakkaa. Sen ja perusvähennyksen ansiosta vielä euron vuosieläkkeestä ei makseta muuta veroa kuin yleisradioveroa 0,68 prosenttia tuloista. Palkansaaja maksaa aivan pienimmistä tulotasoista lähtien eläkevakuutus- ja työttömyysvakuutusmaksua sekä sairausvakuutuksen päivärahamaksua. Pienituloisten verotaakkaa helpottaa muilta osin perusvähennyksen lisäksi palkkatulosta saa-
20 20 tava kunnallisverotuksen ansiotulovähennys. Palkansaajalla vuosituloista veroihin ja pakollisiin maksuihin menee 10 prosenttia (53v täyttäneellä). Palkansaaja hyötyy myös työtulovähennyksestä, joka tehdään ensisijaisesti valtion tuloverosta. Eläkkeensaaja saa valtionveroihin helpotusta taas tulosta tehtävällä valtionverotuksen eläketulovähennyksellä. Valtionverotuksen eläketulovähennys oli 2000-luvulla pitkään vailla juuri konkreettista vaikutusta, mutta nykyään se kohtuullistaa keskisuuria eläkkeitä saavien verotusta. Vielä vuonna 2007 eläkkeestä jäi pienehköillä ja keskisuurilla eläkkeillä selkeästi vähemmän käteen kuin samansuuruisesta palkasta. Puolison kanssa asuneilla eläkeläisillä verotuksen kireys palkansaajaan verrattuna entisestään korostui, koska kunnallisverotuksen eläketulovähennys määräytyi tuolloin vielä perhesuhteen mukaan. Kuvio 15 Eläketulon ja palkkatulon tuloveroaste (ml. palkansaajan sosiaalivakuutusmaksut) tulojen mukaan % 40% 35% 30% 25% 20% 15% Eläkkeensaaja Palkansaaja, v Palkansaaja, alle 53 v 10% 5% 0% palkkatulo/eläketulo, euroa/vuosi Vuoden 2007 eduskuntavaalien alla Veronmaksajain Keskusliitto nosti esiin keskituloisten eläkkeensaajien kireän verotuksen ja esitti siihen täsmäoikaisua. Tämä sai laajaa kannatusta poliittisissa puolueissa ja niinpä vaalien jälkeen uusi hallitus kevensikin eläkkeensaajien verotusta vuodesta 2008 eteenpäin niin, että eläkkeestä jäisi vähintään saman verran käteen kuin samansuuruisesta palkasta.
21 21 Vuonna 2013 eläkeverotus kääntyi kiristysten tielle. Siitä eteenpäin palkan ja eläkkeen erilaiseen verokohteluun vaikuttaa vähennysten ja sosiaalivakuutusmaksujen lisäksi myös käyttöön otettu uusi eläketulon lisävero. Se on yli euron vuosieläkkeisiin kohdistuva kuuden prosentin vero. Eläketulon lisäveroa perusteltiin sillä, että suuremmilla tulotasoilla eläkkeestä saattoi jäädä selvästi enemmän käteen kuin samansuuruisesta palkkatulosta. Eläketulon lisäveron käyttöön oton jälkeen näin ei enää tapahdu, vaan noin euron vuosituloista ylöspäin eläkkeen verotus on palkkaverotusta kireämpää. Eläkkeensaajien korkein marginaaliveroprosentti on tänä vuonna keskimääräisillä kunnallis- ja kirkollisveroprosenteilla laskettuna 60,5 prosenttia. Eli tienatusta eläke-eurosta jää pienimillään verojen jälkeen käteen alle 40 senttiä. Palkansaajalla korkein marginaaliveroprosentti jää yli pari prosenttiyksikköä pienemmäksi. Eläketulon lisäveron lisäksi kaikkein suurituloisimpien eläkkeensaajien verotusta on vuodesta 2013 lähtien kiristänyt kahden prosentin solidaarisuusvero, jota peritään tänä vuonna kaikista yli euron verotettavista ansiotuloista. Tätä veroa maksetaan myös palkkatulosta. Vaikka keskimääräisillä eläketasoilla ei jää sen vähempää käteen kuin samansuuruisesta palkkatulosta, on syytä pitää mielessä, että palkan ja eläkkeen verovertailun taakse kätkeytyy muutakin huomioitavaa. Esimerkiksi se, että palkansaajan maksurasitetta lisäävillä eläkemaksuilla kartutetaan eläkettä. Taulukko 4 Verot ja veronluonteiset maksut eläkkeestä ja palkasta (palkansaaja 53-64v) vuonna 2015, kun vuositulot euroa Eläkkeensaaja Palkansaaja Palkansaajan eläkevakuutusmaksu 0,0 % 7,2 % Sairausvakuutuksen päivärahamaksu 0,0 % 0,8 % Työttömyysvakuutusmaksu 0,0 % 0,7 % Kunnallisvero 16,1 % 9,2 % Sairausvakuutuksen sairaanhoitomaksu 1,2 % 0,6 % Kirkollisvero 1,2 % 0,7 % Yleisradiovero 0,7 % 0,7 % Kaikki verot ja maksut yhteensä 19,1 % 19,7 % 3.3 Kansainvälistä vertailua Eläkkeen verotus eroaa palkan verotuksesta Suomen lisäksi myös muissa maissa. Joissakin maissa, kuten Venäjällä, eläkkeitä ei veroteta lainkaan, toisissa eläkkeestä jää verojen ja veronluonteisten maksujen jälkeen vähemmän käteen kuin vastaavansuuruisesta palkkatulosta.
22 22 Kuvio 16 kuvaa eräiden OECD-maiden keskituloisen palkansaajan veroprosenttia vastaavansuuruisen eläketulon veroprosenttiin. Suomessa tulotaso on eläkkeeksi varsin korkea euroa vuonna Valtaosassa kuvion maista eläkkeensaajan veroprosentti jää palkansaajan veroprosenttia pienemmäksi. Palkansaajan korkeampaa verotaakkaa selittää osin palkkasidonnaiset sosiaalivakuutusmaksut, joita ei juuri eläketulosta enää peritä. Tanskassa ja Ruotsissa eläkkeensaajan veroprosentti on kuitenkin korkeampi kuin palkansaajan. Suomessa palkan ja eläkkeen veroprosentit ovat lähes yhtä suuret ja kumpikin suhteellisen korkea. Eläkkeiden kansainvälinen verovertailu antaa kuitenkin vaillinaisen kuvan, sillä erilaiset eläkejärjestelmät ja eläkkeiden karttuminen vaikuttavat eläkkeensaajien toimeentuloon merkittävästi. Täten kuviossa on esitetty myös eläkkeen nettokorvausaste keskituloiselle maittain. Se kertoo, kuinka suuri keskituloisen palkansaajan nettoeläke on suhteessa työaikaiseen nettopalkkaan. Esimerkiksi Venäjällä, jossa eläkettä ei siis veroteta, eläkkeensaajalle ei kuitenkaan jää työaikaiseen palkkatasoon nähden sen enempää käteen kuin monissa muissa maissa, jossa eläkettä verotetaan selvästi ankarammin. Kuvio 16 Keskituloisen palkansaajan ja samansuuruista eläkettä saavan veroprosentti sekä eläkkeen nettokorvausaste eräissä OECD-maissa, lähde: OECD % 50% 45% 40% 35% 30% 25% 20% 15% 10% Keskipalkkaisen veroprosentti Veroprosentti, kun eläke keskipalkan suuruinen 5% 0% Eläkkeen nettokorvausaste keskituloilla (oikea)
23 Eläkeläisen palkkatulojen verotus Eläkeläisistä yhä useampi tekee jonkin verran työtä myös eläkkeellä ollessaan. Vuonna 2012 eläkkeen rinnalla työskenteli 8,4 prosenttia eläkeläisistä. Ilman osaaikaeläkkeitä osuus oli 7,3 prosenttia. Työstä saatu kuukausiansio on keskimäärin hieman yli puolet vanhuuseläkkeestä. (Kannisto 2014) Vanhuuseläkkeellä ollessa voi hankkia palkkatuloja ja toimia yrittäjänä ilman, että tulot vaikuttaisivat maksussa olevan eläkkeen määrään. Tämä koskee työeläkkeiden lisäksi myös kansaneläkettä ja takuueläkettä. Sen sijaan työkyvyttömyys- ja työttömyyseläkkeellä olevilla on rajat sille, kuinka paljon voi tienata ilman vaikutusta eläkkeeseen. Eläkkeensaajan palkkatulo verotetaan periaatteessa samoin kuin palkkatulo muutoinkin. Palkkatulosta peritään työeläkevakuutusmaksu ja sairausvakuutuksen päivärahamaksu alle 68-vuotiailta sekä työttömyysvakuutusmaksu alle 65- vuotiailta. Veroprogression johdosta tuloveroprosentti lähtökohtaisesti nousee, kun eläkkeen lisäksi aletaan tienata palkkatuloa. Koska työtuloja saava eläkeläinen pääsee eläketulovähennysten lisäksi työtuloille suunnattujen vähennysten piiriin, veroprosentti saattaa monesti muodostua sellaiseksi, että eläke- ja palkkatulon yhteenlasketusta kokonaistulosta jää enemmän käteen kuin mitä pelkästä samansuuruisesta palkka- tai eläketulosta jäisi. Kuvio 17 Kuukausieläkettä euroa saavan palkkatulon marginaaliverotus 2015, vuotias Kokonaisveroprosentti Marginaaliveroprosentti 60% 50% 40% 30% 20% 10% 0% Palkkatulo, /vuosi
24 24 Kuvio 17 havainnollistaa euroa kuukausieläkettä saavan veromuutosta, kun eläkkeellä aletaan saada myös työtuloja. Noin 600 euron vuosipalkasta menee veroa vain noin kuusi prosenttia pakollisiin maksuihin, mikä oikeastaan laskee eläkeläisen kokonaisveroprosenttia. Tämän jälkeen marginaaliveroprosentti hypähtää lähes 50:een, mutta palaa sen jälkeen prosentin tuntumaan alle euron palkkatuloilla pysyttäessä. Kun eläkkeen päälle saadaan palkkatuloa euroa, nousee kokonaisveroprosentti vain 3,3 prosenttiyksikköä. Vastaavansuuruisesta eläketulon lisäyksestä veroprosentti nousisi 6,3 prosenttiyksikköä. 3.5 Tuloveroprosenttien kehitys Kuviossa 18 on esitetty yksin asuvan eläkkeensaajan tuloveroprosentin kehitys 2000-luvulla tarkastelluilla kuudella esimerkkitulotasolla. Kuvion esimerkeissä työeläkkeet ovat olleet 400, 800, 1 200, 1 600, ja euroa kuukaudessa lähtövuonna Kahta alinta työeläketasoa on tämän lisäksi täydennetty ensimmäisen kuntaryhmän yksin asuvan kansaneläkkeellä 1. Työeläkettä on vuosittain nostettu työeläkeindeksin mukaan ja mahdollista kansaneläkeosaa kansaneläkeindeksin ja tasokorotusten perusteella. Tarkempia tietoja indeksikehityksestä on seuraavassa luvussa. Eläkkeensaajien verotus oli ankarimmillaan ennen tarkasteluajanjaksoa vuonna 1994, kun ansiotuloverotusta oli kiristetty laman aikana. Seuraavina vuosina eläkeläisen verotaakka keveni ennen kaikkea sairausvakuutusmaksun kevenemisen ja kansaneläkevakuutusmaksun poistumisen ansiosta (Kurjenoja 2009). Kahdella alimmalla eläketasolla tuloverotus pysyi suunnilleen ennallaan vuodesta 2001 vuoteen Keventyvä sairausvakuutusmaksu osittain kompensoi kiristyvää kunnallisverotusta. Samaan aikaan valtionverotukseen tehdyt kevennykset sen sijaan laskivat pelkkää työeläkettä, eli neljää ylintä kuukausieläkettä saavien verotusta. Kevennykset painottuivat suurimmille eläketuloille, joista maksettiinkin eniten valtionveroa. Vuosina 2008 ja 2009 eläkkeiden verotus keveni kautta linjan, toisilla tulotasoilla tosin selvästi enemmän kuin toisilla. Tällöin eläkkeiden verotus pyrittiin saattamaan kireimmillään 53 vuotta täyttäneen palkansaajan verotuksen tasolle. Se merkitsi sitä, että eläkkeiden verotus keveni etenkin kahdella tarkastelun keskimmäisistä tulotasoista, joilla eläkkeen verotus oli ollut selkeästi kireämpää kuin vastaavansuuruisen palkan. Vuonna 2010 veroprosentit menivät eri suuntiin eläketasosta riippuen. Kolmella alimmalla tulotasolla verotusta kevensivät pääasiassa perusvähennyksen korotus ja kunnallisverotuksen eläketulovähennyksen muutos. Kahdella seuraavalla, keskimääräistä eläkettä suuremmalla tulotasolla verotus sen sijaan kiristyi. Kunnal- 1 Kuntaryhmäluokitus poistui vuonna 2008, jolloin toisessa kuntaryhmässä asuvien kansaneläke nousi ensimmäisen kuntaryhmän tasolle.
25 25 lisverotuksen kiristyminen ja sairausvakuutuksen sairaanhoitomaksun nousu kiristivät veroprosenttia enemmän kuin mitä valtion tuloveroasteikkoon tehdyt muutokset lievensivät. Ylimmällä tulotasolla verotaakka sen sijaan kokonaisuudessaan keveni valtioverotuksen asteikkomuutosten ansiosta. Kuvio 18 Tuloverojen osuus veronalaisesta eläketulosta 2000-luvulla (uusi yleisradiovero huomioitu vuodesta 2013 alkaen) % ,4 39,9 38,7 37,8 37,2 36,9 36,0 35,5 36,0 36,4 36,5 35,2 34,0 34,4 34,0 33,9 34,0 32,5 31,4 30,8 30,7 30,3 30,1 29,5 29,0 29,228,2 27,2 27,7 27,4 27,2 27,6 25,6 26,3 26,1 26,2 26,7 27,2 27,3 26,7 26,1 25,3 24,2 23,9 23,9 23,3 23,6 24,0 24,2 23,5 23,0 23,0 22,4 22,9 22,8 22,9 17,2 19,8 18,9 18,7 18,7 18,5 19,2 19,4 18,8 Eläketulo vuonna 2015 /kk ,3 14,7 14,7 14,9 15,0 15,1 15,1 14,4 13,6 12,1 12,1 11,6 11,8 11,0 11,2 10 7,2 6,7 6,4 6,4 6,5 6,6 6,6 6,6 5,9 5,5 5 3,5 3,5 2,0 2,6 2,6 1, Eläketuloja tarkistettu vuosittain eläkeindeksien ym. muutosten mukaisesti Vuonna 2011 verotus pysyi ennallaan kolmella alimmalla tulotasolla ja keveni hieman tätä korkeammilla tuloilla. Sairausvakuutuksen sairaanhoitomaksun aleneminen kompensoi keskimääräisen kunnallisveroprosentin nousun. Valtion tuloveroasteikon rajoihin tehdyt tarkistukset ylittivät pieniksi jääneet eläkeindeksien korotukset, mikä kevensi valtionveroa maksavien verotusta hieman. Vaalikauden muutokset Vuonna 2012 perusvähennyksen korotus 600 eurolla kevensi kolmen alimman tulotason verotusta. Keskimääräistä suuremmilla eläketulotasoilla verotus pysyi jotakuinkin edellisvuoden tasolla.
26 26 Vuonna 2013 yleisradiovero nosti tuloveroprosentteja kaikilla tulotasoilla. Ilman yleisradioveron käyttöönottoa veroprosentit olisivat pysyvät suunnilleen ennallaan lukuun ottamatta ylintä tarkastelun eläketasoa, jolla veroprosentti nousi peräti 1,7 prosenttiyksikköä pelkästään muiden muutosten myötä. Pääasiassa nousu johtui uudesta eläketulon lisäverosta, jota maksetaan kuusi prosenttia euron ylittävästä eläketulosta. Verotus kiristyi yli euron vuosieläkkeellä myös sen myötä, että veroasteikkoon ei tehty vuodelle 2013 inflaatio- ja ansiotasotarkistuksia. Alemmilla tulotasoilla eläketulovähennysten indeksisidonnainen kasvu sen sijaan eliminoi verotuksen kiristymisen. Vuonna 2014 tuloverotukseen tehtiin tarkistuksia niin, ettei 1,5 prosentin ansioiden kasvu nostaisi veroprosenttia. Alinta esimerkkieläkettä lukuun ottamatta verotus kuitenkin kiristyi pääasiassa kunnallisveroprosenttien poikkeuksellisten laajojen korotusten myötä. Keskimääräinen kunnallisveroprosentti nousi peräti 0,36 prosenttiyksiköllä. Myös vuodelle 2015 tehtiin 1,5 prosentin tarkistuksia valtion tuloveroasteikon rajoihin. Suurempituloisessa päässä ne kuitenkin jätettiin toteuttamatta, ja verotusta kiristettiin laskemalla ylimmän valtion ansiotuloveroasteikon tuloluokan alarajaa eurosta euroon. Tämän väliaikaiseksi tarkoitetun solidaarisuusveron voimassaoloa jatkettiin verovuoteen 2018 saakka. Aiemmin oli sovittu, että sitä peritään viimeisen kerran vuonna Kuvio 19 Eläkkeiden indeksileikkaus ja sitä kompensoinut kunnallisverotuksen eläketulovähennyksen korotus, vaikutus käteen jäävään tuloon Eläke, /vuosi Nettotulojen muutose, /vuosi Eläketulovähennyksen korotus ja indeksileikkaus Indeksileikkaus 1,1% -> 0,4% Eläkeverotuksen kannalta merkittävin muutos vuonna 2015 oli kunnallisverotuksen eläketulovähennyksen korotus, jolla pyrittiin kompensoimaan aiemmin päätettyä eläkeindeksien leikkauksen vaikutuksia tietyillä tulotasoilla. Kunnallisverotuksen eläketulovähennyksen nosto kevensi euroa vuodessa eläket-
27 27 tä saavien verotusta noin 85 eurolla vuodessa. Tällä tulovälillä veromuutos vastasi lähes sitä summaa, minkä eläkkeensaaja menetti, kun eläkkeitä nostettiin vain 0,4 prosenttia 1,1 prosentin normaalin indeksitarkistuksen sijaan. Tarkastelluilla esimerkkieläketasoilla eläketulovähennyksen korotus kevensi kolmen alimman eläkkeen verotusta 0,5-0,6 prosenttiyksikköä. Eläkeverotuksen 2000-luvun kevenevä trendi kääntyi veronkiristyksiksi päättyneellä vaalikaudella. Vuosina 2013 ja 2014 tuloverotus kiristyi laajasti, mutta 2012 ja 2015 matalammilla eläketasoilla verotus kuitenkin keveni. Pienituloisimman esimerkkieläketason veroprosentti on tänä vuonna 1,6 prosenttiyksikköä alempi kuin vaalikauden alussa 2011, mutta jotakuinkin keskimääräistä 1645 euron kuukausieläkettä saavan veroprosentti kiristyi 0,1 prosenttiyksikköä. Kaikkein suurimmilla eläketasolla veroprosentti nousi peräti 2,6 prosenttiyksikköä, josta merkittävimmän osan selittää eläketulon lisävero. Viime vuosien kiristyksistä huolimatta vuoteen 2000 verrattuna veroprosentit ovat yhä selkeästi matalammat. Eniten veroprosentti on laskenut euron kuukausieläkkeellä, 8,4 prosenttiyksikköä. Keskituloisen palkansaajan tuloveroprosentti on vastaavasti keventynyt 2000-luvulla noin 3,2 prosenttiyksikköä. Taulukko 5 Eläkkeensaajan verotuksen muutos 2000-luvulla ja vaalikauden aikana Eläke Muutos, %-yks vuonna 2015 Veroprosenttprosenttprosentti Vero- Vero luku Vaalikausi euroa/kk ( ) ,2 % 3,5 % 1,9 % -5,3 % -1,6 % ,2 % 12,1 % 11,2 % -6,0 % -0,9 % ,2 % 18,7 % 18,8 % -8,4 % 0,1 % ,8 % 22,8 % 24,2 % -6,6 % 1,4 % ,0 % 26,1 % 27,3 % -6,7 % 1,2 % ,4 % 33,9 % 36,5 % -4,9 % 2,6 % Puolison kanssa asuvan eläkeläisen verotus oli kunnallisverotuksen eläketulovähennystä saavien tulotasoilla vielä vuonna 2008 kireämpää kuin yksin asuvan. Vuodesta 2009 lähtien heidän veroprosenttinsa keveni yksin asuvan tasolle jolloin puolison kanssa asuvan veroprosentti laski vielä 1,5 4,6 prosenttiyksikköä edellä käsiteltyjä lukuja enemmän kolmella alimmalla tarkastelun tulotasoista, eniten pienituloisimmalla eläkkeensaajalla. Vuodesta 2009 eteenpäin veroprosentit eivät ole enää riippuneet parisuhteesta. Liitteessä 2 on esitetty euroa kuukausieläkettä saavan parisuhteessa elävän veroaste ennen vuotta 2009.
28 28 4 ELÄKKEENSAAJAN OSTOVOIMAN KEHITYS 2000-LUVULLA Eläkkeensaajan ostovoiman kehitykseen vaikuttavat tuloveromuutosten lisäksi eläkkeiden indeksikorotukset ja elinkustannusten muutokset. Kun edellisessä luvussa tarkasteltiin eläkkeensaajan tuloverotusta ja siinä viime vuosien aikana tapahtuneita muutoksia, tässä luvussa tarkastelun kohteena ovat aluksi eläkkeiden indeksikorotukset ja elinkustannusten muutokset. Lopuksi summataan nämä tulokset yhteen veromuutosten kanssa nettoeläkkeen ostovoimaksi. 4.1 Inflaatio ja bruttoeläkkeiden muutokset Eläkkeisiin tehdään vuosittain indeksikorotukset, joiden tarkoituksena on turvata eläkkeen ostovoima. Työeläkkeet on sidottu työeläkeindeksiin, joka muodostuu 80 prosenttisesti kuluttajahintojen ja 20 prosenttisesti ansiotason muutoksesta. Kansan- ja takuueläkkeet on sidottu kansaneläkeindeksiin, joka määräytyy pelkän hintatason perusteella. Indeksikorotukset korottavat eläkkeitä menneiden lukujen perusteella, ja täten ne seuraavat elinkustannusten ja ansiotason nousua jälkijättöisesti. Kuvio 20 havainnollistaa 2000-luvun eläkeindeksien ja inflaation sekä palkansaajien ansiotason muutoksia. Inflaatio tulee olemaan 2000-luvulla vuoteen 2015 saakka keskimäärin 1,6 prosenttia, mikäli vuoden 2015 ennuste 0,3 prosentin inflaatiosta (valtiovarainministeriö ) toteutuu. Tällöin elinkustannukset ovat vuonna 2015 noin 28 prosenttia korkeammat kuin vuonna Kansaneläkeindeksi on noussut suunnilleen saamaa tahtia, sillä se seuraa elinkustannusindeksiä. Kansaneläkkeeseen on indeksikorotusten lisäksi tehty ostovoiman turvaavia tasokorotuksia vuosina 2001, 2005 ja Lisäksi vuodelle 2013 kansaneläkkeisiin tehtiin normaalin indeksikorotuksen lisäksi 0,7 prosentin aikaistettu korotus, jolla kompensoitiin arvonlisäverokantojen korotuksesta aiheutuva kuluttajahintojen nousu. Tämän myötä osa vuoden 2014 indeksikorotuksesta siirtyi siis jo vuodelle 2013 kansaneläkeindeksin osalta. Työeläkeindeksi on noussut 2000-luvulla keskimäärin noin 2,1 % vuodessa, mikä tarkoittaa 37 prosentin nousua vuodesta 2000 vuoteen Aina eläkkeitä ei kuitenkaan koroteta säädettyjen indeksien mukaan, nimittäin vuodelle 2015 hallitus päätti jäädyttää eläkkeiden indeksikorotukset 0,4 prosenttiin. Ilman indeksileikkausta sekä työeläke- että kansaneläkeindeksi olisivat nousseet 1,1 prosenttia vuodelle Myöhemmin hallitus osittain kompensoi indeksileikkauksen vaikutusta kunnallisverotuksen eläketulovähennystä nostamalla (ks. 24). Edellisessä luvussa tarkastelluista kuudesta esimerkkitulotasosta (tarkemmin sivu 24) neljän ylimmän, eli pelkästä työeläkkeestä koostuvat, eläkkeet ovat siis nous-